OpenLLM-France/wikimedia huggingface dataset:
# Mette-Marit Tjessem Høiby

Mette-Marit Tjessem Høiby (noruec bokmål: Mette-Marit av Norge) (Kristiansand, 19 d'agost de 1973), Mette-Marit de Noruega, és princesa hereva de Noruega pel seu matrimoni amb el príncep hereu Haakon Magnus de Noruega, fill del rei Harald V i la seva esposa, Sonja Haraldsen, reina consort de Noruega.
Va néixer el dia 19 d'agost de 1973 a Kristiansand, en una família sense ascendència noble. Quan tenia 11 anys, els seus pares, Sven Olaf Bjarne Høiby (1936-2007) i Marit Tjessem, es van divorciar i ella es va quedar vivint amb la seva mare a Kristiansand.
Durant els seus estudis, va destacar en les activitats esportives: té coneixements en navegació i va destacar en la pràctica del voleibol, esport en que també ha actuat d'entrenadora i arbitre. Durant el batxillerat, va participar en un intercanvi a Austràlia. Va estudiar Religió, Ètica i Ètica Aplicada a la Universitat d'Oslo (2000-2002). Entre els anys 2002 i 2003, va estudiar a l'Escola d'Estudis Orientals i Africans a la Universitat de Londres. L'any 2012 es va graduar en el màster de Gestió Executiva.
Durant l'adolescència va conèixer Morten Borg amb qui tingué una relació i un fill, Marius Borg (1997). A finals dels noranta, va conèixer el príncep Haakon Magnus, amb qui tenia un amic comú, al festival de rock Quart de Kristiansand.
La seva relació amb el príncep hereu va portar controvèrsia pel passat de la princesa, la seva condició de mare soltera i perquè van acordar viure en unió lliure, fet atípic en les famílies reials. Finalment, es van comprometre matrimonialment el dia 1 de desembre del 2000. Abans de casar-se va haver de signar un document on quedava reflectit que el seu fill anterior no tindria cap dret de successió. La parella es va casar el dia 25 d'agost de 2001 a la Catedral d'Oslo i es va establir al Palau de Skaugum, a Asker. A partir del seu enllaç, rebé el títol de S'Altesa Reial la princesa hereva Mette-Marit.
L'estiu de 2003 es va donar a conèixer que la princesa estava embarassada. El 21 de gener de 2004 va donar a llum la seva primera filla. El dia següent, l'aleshores primer ministre noruec, Kjell Magne Bondevik va anunciar que la filla, segona en línia successòria es diria Ingrid Alexandra i que ostentaria el títol de princesa de Noruega. A l'abril de 2005, s'anuncià que estava embarassada del seu tercer fill, segon amb el príncep Haakon Magnus. El 3 de desembre de 2005 nasqué el príncep Sverre Magnus.

## Referències

* 1 2 «La hija de Mette-Marit y Haakon de Noruega se llamará Ingrid Alexandra» (en castellà). El País [Madrid], 22-01-2004. ISSN: 1134-6582.
* ↑ «La polémica historia de Mette-Marit de Noruega» (en castellà), 31-07-2013. [Consulta: 20 agost 2021].
* ↑ «Mette-Marit gets her master’s». [Consulta: 20 agost 2021].
* ↑ «Norway's crown prince defies critics to marry his unconventional girlfriend» (en anglès), 02-12-2000. [Consulta: 20 agost 2021].
* ↑ EFE «Sverre Magnus, el Príncipe vikingo» (en castellà). El País [Madrid], 05-12-2005. ISSN: 1134-6582.
# San Angelo

San Angelo és una població dels Estats Units a l'estat de Texas. Segons el cens del 2009 tenia 92.147 habitants.

## Demografia

Segons el cens del 2000, San Angelo tenia 88.439 habitants, 34.006 habitatges, i 22.409 famílies. La densitat de població era de 610,8 habitants per km².
Dels 34.006 habitatges en un 32,3% hi vivien nens de menys de 18 anys, en un 49,5% hi vivien parelles casades, en un 12,5% dones solteres, i en un 34,1% no eren unitats familiars. En el 28,8% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3,08.
Per edats la població es repartia de la següent manera: un 25,8% tenia menys de 18 anys, un 13,8% entre 18 i 24, un 26,9% entre 25 i 44, un 19,6% de 45 a 60 i un 13,8% 65 anys o més.
L'edat mediana era de 33 anys. Per cada 100 dones de 18 o més anys hi havia 88,1 homes.
La renda mediana per habitatge era de 32.232$ i la renda mediana per família de 38.665$. Els homes tenien una renda mediana de 27.532$ mentre que les dones 20.470$. La renda per capita de la població era de 17.289$. Aproximadament l'11,6% de les famílies i el 15,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- San Angelo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 12 agost 2010].
* ↑ «Geographic Comparison Table- San Angelo». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Presa de Brielle

La presa de Brielle pels Watergeuzen, l'1 d'abril de 1572, va marxar el punt d'inflexió en l'alçament dels Països Baixos contra Espanya, en el marc de la Guerra dels Vuitanta Anys. A nivell militar, l'èxit va ser menor, ja que el port de Brielle no estava defensat, però va suposar el primer espai terrestre que ocupaven els rebels en un moment en què la revolta estava gairebé acabada, i va significar l'inici d'una nova revolta a tots els Països Baixos, que finalment conduiria a la formació de la República neerlandesa.

## Història

Els Watergeuzen estaven liderats per Guillem van der Marck, Lord de Lumey, i per dos dels seus capitans, Guillem Bloys van Treslong i Lenaert Jansz de Graeff. Després de ser expulsats d'Anglaterra per Elisabet I, necessitaven un refugi pels seus 25 vaixells. Quan van salpar en direcció a Brielle, es van sorprendre en veure que la guarnició espanyola havia marxat de la ciutat per suprimir un seguit de problemes a Utrecht. El vespre de l'1 d'abril, doncs, els 600 homes van saquejar el port indefens. Quan es preparaven per marxar, un dels homes va dir que no hi havia cap raó per abandonar la plaça.

## Llegat

Als estudiants neerlandesos se'ls ensenya una rima per recordar l'esdeveniment:
    Op 1 april verloor Alva zijn bril,
que vol dir "El 1er d'abril, Alba va perdre les ulleres," fent un joc de paraules entre bril, que en neerlandès és 'ulleres', i el nom de la ciutat, Brielle o Den Briel.
"1 April" és el nom neerlandès per referir-se al "Dia d'enganyar".
La presa de Brielle encara se celebra per part dels seus ciutadans cada primer d'abril. Aquestes festes inclouen la recreació de la batalla i una tradició anomenada kalknacht (nit de guix), i en la qual, la nit abans de les festes, les persones més joves escriuen eslògans de guix i fan dibuixos a les parets i finestres del poble. Aquesta tradició del 'kalknacht' no és compartida per tothom, i sovint la policia els interroga, ja que l'any 2002 alguns participants van utilitzar pintures permanents, fent malbé cotxes, carrers i cases. Els orígens de la 'kalknacht' es troben en les accions dels locals, que van pintar amb guix les portes d'aquells ciutadans i funcionaris lleials al poder espanyol. Amb aquesta acció, assenyalaven als Geuzen aquelles persones que podien resistir-se a la seva presència.

## En la literatura

La presa de Brielle i les seves conseqüències componen bona part de l'argument de la novel·la de Cecelia Holland The Sea Beggars - tot i que la seva descripció, en molts casos, se separa de fets històrics comprovats.

## Referències

* 1 2 3 Elliot, p. 139
* ↑ Lenaert Jansz de Graeffs Biograpie at the DBNL
* ↑ Lenaert Jansz de Graeff (Monseigneur de Graeff van Brugge) at the DBNL (nl)
* ↑ Elliott, p. 140
* ↑ April Fool's Day — Origin. Museum of Hoaxes.

## Bibliografia

* Elliott, John Huxtable. Europe Divided, 1559-1598. 2a edició. Oxford: Blackwell Publishing, 2000. ISBN 0-631-21780-0.
# Malaquies

«Malaquies» té aquests significats:
* Biografies:
** Malaquies (profeta) profeta venerat pel judaisme i pel cristianisme
** Malaquies d'Armagh, sant del segle XII
* Obres:
** Llibre de Malaquies de l'Antic Testament (Bíblia)
** Profecia de Sant Malaquies, llarga llista de lemes escrits en llatí
* Toponímia: Malaquies (Israel) ciutat del districte del Sud d'Israel
# Llotja de Barcelona

«Llotja de Barcelona» té aquests significats:
* Llotja de Mar, edifici de Barcelona
* Escola de la Llotja, escola fundada per la Junta de Comerç de Barcelona el 1775
# Gres de Silves

Gres de Silves és una formació geològica del triàsic de Portugal, composta sobretot per argil·lita i gres rogencs. El nom es refereix a la ciutat de Silves, a l'Algarve, que té un castell construït amb gres de Silves, però la formació s'estén pel centre nord de Portugal. El terme va ser creat pel geòleg suís Paul Choffat.
Fòssils coneguts en la formació del Gres de Silves:
* Fitossaure indet.
* Metoposaurus algarvensis Brusatte et al., 2015

## Referències

* ↑ Brusatte, S. L., Butler R. J., Mateus O., & Steyer S. J. (2015). A new species of Metoposaurus from the Late Triassic of Portugal and comments on the systematics and biogeography of metoposaurid temnospondyls. Journal of Vertebrate Paleontology, e912988., 2015
# Metsnuniq

El Metsnuniq fou un districte de Vaspurakan a la vall del riu Ardjishal.
Limitava al nord amb el Barilovit i Balunik; a l'est amb l'Alandrot; a l'oest amb l'Ardjishakhoit (Ardjesh); i al sud amb el Krshuniq.

## Referències

* ↑ «Vaspurakan - ez» (en hongarès). [Consulta: 11 agost 2018].
# San Andrés del Congosto

San Andrés del Congosto és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 60 | 99 | 85 | 79 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Presa de Can Rissec

Presa de Can Rissec :
| Municipi | Llagostera |
| Comarca | Gironès |
| Provincia | Girona |
| Pais | Catalunya |
| Coordenades i altitud | X: 491350.00 Y: 4625850.00 205 m |
| Intervencions | |
| Equip de Recerca/Empresa | |

## Descripció

Situat en terreny erm, als boscos d'alzina surera que envolten la Presa de Can Rissec, dins la urbanització Selva Brava.

## Vegeu també

-Llista de Jaciments paleolítics de Catalunya
-Arqueopèdia
-Prehistòria_a_Catalunya

## Referències

Generalitat de Catalunya- Extranet eGIPCI.

## Bibliografia

* Les comarques Gironines: Del Paleolític als Visigots. Pere Cantón Playà. Diputació de Girona, Associació Arqueològica de Girona. 2001.
# Maitian Shouwangzhe

Catcher in the Rye (xinès simplificat: 麦田守望者, pinyin: Màitián Shǒuwàng zhě, literalment 'El vigilant al sègol') fou una de les primeres bandes de punk rock de la República Popular de la Xina, formada el 1994. La banda tingué a Xiao Wei com a vocalista principal, i el primer àlbum (autotitulat) de la banda va ser llançat el 1998.

## Història

Grup pioner del punk pequinés, sorgeix juntament a Dixia ying'er per influència de les formacions punk anglosaxones, si bé el so de la banda no era tan fort ni ràpid com el de Dixia ying'er. Catcher in the Rye naix a la Universitat Politècnica de Pequín el 1994, i un any després ja seria un referent de l'escena. Pels volts del 1997 decreix la seua activitat, si bé deixarien enregistrat un disc, pràcticament pòstum.

## Referències

* ↑ China's Earliest Rock Bands: Catcher in the Rye
* ↑ 大众电视 - Issues 13-24 2000 - Page 68 "北京普涞文化艺术^ 11 公司将接手全面打造(永〉剧的主題音乐。曾为王菲、麦田守望者、朴树、瘦人乐队等知名音乐入制作过很多优秀专辑的著名音乐人张亚东将担任剧中主题音乐的监制及制作人。"
* ↑ Dennis Rea Live at the Forbidden City: Musical Encounters in China and Taiwan - 2006 Page 179 "Meanwhile, corporate sponsorship of rock events spread like a cancer, as in the case of one Beijing rock band that was ... movement, typified by amped-up, nihilistic bands with names like Underbaby, Catcher in the Rye, and Brain Failure .
* ↑ Jeroen de Kloet China with a Cut: Globalisation, Urban Youth and Popular Music - 2010 Page 88 "The first album by Catcher in the Rye and the albums of Underground Baby, New Pants, and The Flowers are grouped under the label ... Until 2008, the bands kept on selling well, securing a remarkably stable place in Beijing's rock culture.
* ↑ Edward L. Davis Encyclopedia of Contemporary Chinese Culture 2009 - Page 712 -"companies began promoting young poprock and pop-punk bands such as Catcher in the Rye (Maitian shouwangzhe), ..."
* ↑ Zuccheri, 2004, p. 53.
* ↑ Zuccheri, 2004, p. 53-54.
* ↑ Zuccheri, 2004, p. 54.

## Bibliografia

* Zuccheri, Serena. Punk in Cina: nuovi fuochi di rivolta dopo Tiananmen (en italià). Castelvecchi, 2004. ISBN 978-88-7615-010-4.
# Llotja de Cereals de Barcelona

Llotja de Cereals de Barcelona és una institució secular que té el seu origen en el segle xiv amb la construcció de la Casa Llotja de Mar per dipòsit i transacció de cereals. Actua sota la tutela del Departament d'Indústria, Comerç i Turisme de la Generalitat de Catalunya i els auspicis de la Cambra Oficial de Comerç, Indústria i Navegació de Barcelona. El 2005 va rebre la Creu de Sant Jordi.
Els Estatuts i Reglament varen ser aprovats per resolució de la Secretaria General del Departament de Comerç, Consum i Turisme de la Generalitat de Catalunya en data 5 de novembre de 1987 i és reconeguda pel Departament d'Agricultura, Ramaderia i Pesca com a mercat de productes agraris de Catalunya el 7 d'abril de 1999, segons s'estableix en el Decret 259/1998, de 22 de setembre, sobre regulació de les llotges i dels mercats en origen de productes agraris.
Compta amb més de 400 adherits, que es divideixen en comerciants, industrials i agents comercials que, de manera regular i professional, es dediquen al tràfic de cereals, llegums, pinsos, fruits secs, farines, conserves, productes de sanitat animal i per a l'alimentació humana i agropecuària i d'altres productes comercialitzats o cotitzats usualment o que més endavant puguin cotitzar-se al Mercat de Cereals de la Casa Llotja de Mar de Barcelona. Les persones concurrents a la Llotja provenen tant de Catalunya com del País Valencià, Aragó, Madrid, les Balears i el Sud de França. És la 1a Llotja d'Espanya i la 2a d'Europa pel que fa a volum de transaccions.

## Organització

La Llotja està regida per una Junta Rectora formada per 12 membres elegits per sufragi universal dels adherits per parts iguals entre comerciants, industrials i agents comercials, i 3 membres designats per la Cambra Oficial de Comerç, Indústria i Navegació de Barcelona. Des del 1991, el president és Aureli Casabona i Bel, Creu de Sant Jordi 2014.

## Referències

* 1 2 «Història». Llotja de Cereals de Barcelona. Arxivat de l'original el 2014-03-12. [Consulta: 20 març 2014].
* ↑ «Entitats Guardonades. Creus de Sant Jordi 2005». Generalitat de Catalunya. [Consulta: 20 març 2014].
* ↑ «Adherits». Llotja de Cereals de Barcelona. Arxivat de l'original el 2014-03-20. [Consulta: 20 març 2014].
* ↑ «Òrgans de Govern». Llotja de Cereals de Barcelona. Arxivat de l'original el 2014-03-20. [Consulta: 20 març 2014].

## Enllaços externs

* Pàgina de la Llotja (català)
# HMS P33 (1941)

L'HMS P33 va ser un submarí de classe U de la Royal Navy construït per Vickers-Armstrong a Barrow-in-Furness.

## Historial de servei

Comandat al llarg de tota la seva carrera pel tinent R.D. Whiteway-Wilkinson, el submarí va ser unit a la 10a Flotilla de submarins amb base a Malta. El 15 de juliol de 1941, el submarí va enfonsar el mercant Barbarigo de 5.300 tones al sud de Punta Sciaccazza, Pantelleria, part d'un petit comboi italià.
El submarí va partir en la seva última patrulla el 6 d'agost de 1941 des de Malta per patrullar davant de Sicília per interceptar un comboi italià que es dirigia cap a Líbia. El seu vaixell germà P32, que estava atacant el mateix comboi juntament amb l'HMS Unique, va informar d'haver sentit un atac perllongat amb càrregues de profunditat el 18 d' agost i posteriorment va intentar contactar amb el P33 sense èxit. El P32 va ser enfonsat més tard aquell dia. El P33 va quedar vençut el 20 d'agost i gairebé segur que va ser enfonsat en aquest atac. No obstant això, és possible que fos enfonsat pel torpediner italià Partenope prop de Pantelleria el 23 d'agost. Perdut a bord del P33 va ser el tinent Richard Cunningham, fill del vicealmirall John Cunningham, que més tard es convertiria en Primer Lord del Mar.

## Resum de l'historial d'atacs

| Data | Nom | Nationalitat | Tonatge | Destí |
| 15 de juliol de 1941 | Barbarigo | Itàlia | 5.300 | Enfonsat |

## Bibliografia

* «HMS P33». Uboat.net. [Consulta: 28 gener 2007].
* «Submarine losses 1904 to the present day». RN Submarine Museum. Arxivat de l'original el 2007-01-02. [Consulta: 28 gener 2007].
* «H.M. Submarine P.33». Britsub.net. Arxivat de l'original el 27 setembre 2007. [Consulta: 28 gener 2007].
* Plantilla:Cite Colledge2006
* Hutchinson, Robert. Jane's Submarines: War Beneath the Waves from 1776 to the Present Day. Londres: HarperCollins, 2001. ISBN 978-0-00-710558-8. OCLC 53783010.
# Porn Time

Porn Time és una aplicació de streaming en línia formada a partir de Popcorn Time, amb la finalitat de veure contingut pornogràfic.
Va ser piublicada el 6 de juny de 2015 i des de llavors ha adquirit una gran base d'usuaris.
L'aplicació d'escriptori va ser baixada per 450.000 usuaris durant la primera setmana després del seu llançament, sobrecarregant els servidors de descàrrega. Torrentfreak va citar l'equip de desenvolupament que va dir: "Estem bastant sorprès i ens sembla una mica difícil de creure i divertit d'alguna manera. Però Porn Time, el Popcorn Time for Porn, es va convertir en un fenomen d'Internet només una setmana després de la seva publicació!".
El país que té més descàrregues de Porn Time són els EUA, seguits de França i el Brasil. Porn Time es va llançar inicialment per a Windows, Mac i Linux, i també està disponible per a dispositius Android. Segons el líder de l'equip, Porn Time es va crear a causa de la demanda de porno a Popcorn Time.

## Vegeu també

* Popcorn Time

## Referències

* ↑ «PornTime Is PopcornTime For Other Kinds Of Movies». TechCrunch, 08-06-2015. [Consulta: 25 juny 2015].
* ↑ «Yep, Porn Time is Popcorn Time's Very NSFW Cousin». Gizmodo.com. [Consulta: 25 juny 2015].
* ↑ Emil Protalinski. «Porn Time is exactly what you think: Popcorn Time for porn | VentureBeat | Media | by Emil Protalinski». VentureBeat, 07-06-2015. [Consulta: 25 juny 2015].
* ↑ María González. «Porn Time, el Popcorn Time del porno». Genbeta.com, 07-06-2015. [Consulta: 25 juny 2015].
* ↑ «Conoce el nuevo Netflix para adultos, similar a PopCorn Time». Lifeboxset.com, 08-06-2015. [Consulta: 25 juny 2015].
* ↑ Cooper, Daniel. «There's now a Popcorn Time clone for porn». Engadget.com, 08-06-2015. [Consulta: 25 juny 2015].
* ↑ Mic Wright. «Porn Time, Popcorn Time for filth, launches on Android». Thenextweb.com, 18-06-2015. [Consulta: 25 juny 2015].
* 1 2 «Porn Time For Android Debuts After Huge Desktop Success». TorrentFreak.com, 19-06-2015. [Consulta: 25 juny 2015].
# Walter Kollmann

Walter Kollmann (Àustria, 17 de juny de 1932 - 16 de maig de 2017) fou un futbolista austríac de la dècada de 1950.
Fou 16 cops internacional amb la selecció de futbol d'Àustria amb la qual participa als Mundials de 1954 i 1958.
Pel que fa a clubs, destacà a Wacker Wien.

## Referències

* ↑ «Trauer Um Walter Kollmann» (en alemany). ÖFB. [Consulta: 28 maig 2017].
* ↑ «Walter Kollmann». FIFA. Arxivat de l'original el 11 d'abril 2014. [Consulta: 28 maig 2017].
* ↑ Walter Kollmann's obituary (alemany)
* ↑ Walter Kollmann a worldfootball.net
* ↑ Walter Kollmann a National-Football-Teams.com (anglès)
# HMS Oswald (N58)

L'HMS Oswald va ser un submarí de classe Odin construït per a la Royal Navy durant la dècada de 1920.

## Construcció i carrera

Vickers-Armstrongs li va col·locar la quilla a Barrow-in-Furness el 30 de maig de 1927, avarat el 19 de juny de 1928 i posat en servei l'1 de maig de 1929.

## Pèrdua

L'Oswald va sortir d'Alexandria, Egipte, per a una patrulla a l'est de Sicília el 19 de juliol de 1940. El 30 de juliol, va veure un comboi de diversos vaixells mercants. El seu atac al comboi no va tenir èxit i va ser detectat pels destructors d'escorta del comboi. Posteriorment, l'1 d'agost, l'Oswald va ser enfonsat pel destructor italià Vivaldi mentre patrullava al sud de Calàbria; 52 tripulants van ser rescatats per vaixells de guerra italians i 3 es van perdre.

## Referències

* ↑ «HMS Oswald». Uboat.net. [Consulta: 21 novembre 2015].
* ↑ Lenton, p. 44
* ↑ Heden, p. 229

## Bibliografia

* Heden, Karl E. Sunken Ships, World War Two. Branden Books, 2006. ISBN 978-0-8283-2118-1.
* Lenton, H. T.. British Submarines. London: MacDonald, 1972 (Navies of the Second World War). ISBN 978-0-356-03612-0.
# Els Clots (Aramunt)

Els Clots és un clot del municipi de Conca de Dalt, al Pallars Jussà, a l'antic terme d'Aramunt, en terres del poble d'Aramunt.
Està situat a l'extrem nord de l'antic terme municipal, al nord de les Eres d'Aramunt. Són també al nord del Serrat de Narçà, al vessant nord-occidental del Serrat de Castells, a llevant de Moscat i a ponent de les Masies.

## Enllaços externs

* Institut Cartogràfic de Catalunya; cal fer dos passos d'aproximació
# Groesbeek

Groesbeek és un poble de Berg en Dal i antic municipi de la província de Gelderland, al centre-oest dels Països Baixos. El gener de 2015, l'antic municipi es fusionà amb Millingen aan de Rijn i Ubbergen. El municipi fou anomenat Groesbeek fins al gener de 2016, quan canvià de nom a Berg en Dal.
El maig de 2014 tenia 18.891 habitants repartits sobre una superfície de 44,14 km² (dels quals 0 km² corresponen a aigua). Limita al nord amb Nimega, a l'oest amb Heumen, al sud amb Mook en Middelaar i Gennep i a l'est amb Kranenburg.

## Antics centres de població

* Berg en Dal (en part a Ubbergen)
* Breedeweg
* De Horst
* De Heikant / Cranenburgestraat
* Groesbeek
* Heilig Landstichting (de facto un barri de Nimega)
* Wyler (bona part al municipi alemany de Kranenburg)
* Grafwegen (bona part al municipi alemany de Kranenburg).

## Administració

Resultats de les eleccions locals :
| Partit | % 2002 | % 2006 | Regidors 2002 | Regidors 2006 |
| PvdA | 16,1 | 22,4 | 3 | 4 |
| Groesbeekse Volkspartij | 20 | 20,7 | 3 | 4 |
| VOLG | 22,4 | 18,9 | 4 | 3 |
| CDA | 21,3 | 17,7 | 4 | 3 |
| VVD | 7,4 | 7,6 | 1 | 1 |
| GroenLinks | 9,6 | 7,3 | 2 | 1 |
| Sociaal Groesbeek | 0 | 5,4 | 0 | 1 |
| Total | 61.8 | 63,3 | 17 | 17 |

## Referències

* ↑ «Naam Berg en Dal toch op kombord Groesbeek» (en neerlandès). Gelderlander.nl, 24-10-2015. [Consulta: 26 març 2016].

## Enllaços externs

* Groesbeek - Lloc web oficial